** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 122**

(protokols Nr. 8, 2. p.)

**Par Madonas novada pašvaldības administratīvās komisijas izveidošanu un tās locekļu iecelšanu amatos**

Saskaņā ar Pašvaldību likuma 24. panta pirmo daļu, administratīvā pārkāpuma procesa veikšanai, kā arī likumā “Par audzinoša rakstura piespiedu līdzekļu piemērošanu bērniem” noteikto uzdevumu izpildei dome izveido pašvaldības administratīvo komisiju vismaz piecu cilvēku sastāvā. Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 30.1.1. apakšpunktā paredzēts, ka Madonas novada pašvaldībā pastāvīgi darbojas administratīvā komisija.

2025. gada 1. jūlijā Madonas novada pašvaldība no bijušās Madonas novada pašvaldības ir pārņēmusi bijušās Madonas novada pašvaldības administratīvo komisiju. Minētā komisija saskaņā ar Madonas novada pašvaldības domes 2025. gada 4. jūlija lēmumu Nr. 10 (protokols Nr. 2, 8. p.) “Par Madonas novada pašvaldības komisijām” līdz brīdim, kamēr Madonas novada pašvaldības dome izveidos jaunas komisijas un apstiprinās to sastāvus īsteno tai noteikto funkciju visā Madonas novada pašvaldības administratīvajā teritorijā sastāvā, kādu apstiprinājusi bijusī Madonas novada pašvaldības dome.

Ņemot vērā minēto, ir nepieciešams izveidot jaunu Madonas novada pašvaldības administratīvo komisiju.

Pašvaldību likuma 10. panta pirmās daļas 8. punktā noteikts, ka tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas. Pašvaldību likuma 10. panta pirmās daļas 10. punktā noteikts, ka tikai domes kompetencē ir iecelt amatā un atbrīvot no tā pašvaldības citas amatpersonas normatīvajos aktos paredzētajos gadījumos. Pašvaldību likuma 10. panta pirmās daļas 19. punktā noteikts, ka tikai domes kompetencē ir lemt par kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas.

Pamatojoties uz Pašvaldību likuma 10. panta pirmās daļas 8., 10., 19. punktu un 24. panta pirmo daļu, Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 30.1.1. apakšpunktu, ņemot vērā 13.08.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. 2025. gada 31. augustā likvidēt bijušās Madonas novada pašvaldības administratīvo komisiju.
2. Ar 2025. gada 1. septembri izveidot Madonas novada pašvaldības administratīvo komisiju 5 (piecu) locekļu sastāvā.
3. Ar 2025. gada 1. septembri iecelt Madonas novada pašvaldības administratīvās komisijas locekļu amatos:
   1. Ivetu Vāveri, [..], Madonas novada pašvaldības administratīvās komisijas priekšsēdētāja amatā;
   2. Ilzi Plešu, [..], Madonas novada pašvaldības administratīvās komisijas sekretāres amatā;
   3. Mārīti Cauni, [..], Madonas novada pašvaldības administratīvās komisijas locekļa amatā;
   4. Ivetu Bērziņu, [..], Madonas novada pašvaldības administratīvās komisijas locekļa amatā;
   5. Agnesi Krafti, [..], Madonas novada pašvaldības administratīvās komisijas locekļa amatā;
4. Madonas novada pašvaldības izpilddirektoru noteikt par atbildīgo amatpersonu šī lēmuma izpildei, cita starpā nodrošinot, ka Madonas novada Centrālās administrācijas Juridiskā un personāla nodaļa veic grozījumus Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā” noteiktajā kārtībā.

Domes priekšsēdētājs A. Lungevičs

*Pleša 28080579*